Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az államháztartásról szóló 1992. évi XXXVIII. törvény 15/B. §-a közzétételi kötelezettséget ír elõ az államháztartás pénzeszközei felhasználásával, az államháztartáshoz tartozó vagyonnal történõ gazdálkodással összefüggõ árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékû jog átadására,
Paragraph Index: 668

Az államháztartásról szóló 1992. évi XXXVIII. törvény 15/B. §-a közzétételi kötelezettséget ír elõ az államháztartás pénzeszközei felhasználásával, az államháztartáshoz tartozó vagyonnal történõ gazdálkodással összefüggõ árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékû jog átadására, valamint koncesszióba adásra vonatkozó szerzõdések egyes adataira nézve. Egy helyi önkormányzati vagyonkezelõ szerv részérõl felmerült az az aggály, hogy az említett szabályok alkalmazása a „nem piaci szereplõként fellépõ magánszemélyek” (például egy tömbrehabilitációval érintett terület bérlõi) személyes adatainak sérelmével járhat. Az adatvédelmi biztos – a Mellékletekben teljes terjedelemben olvasható – állásfoglalásában osztotta a vagyonkezelõ aggályait, és rámutatott: „az Áht. 15/B. §-ával kapcsolatban is az az álláspontom, hogy a hivatkozott szabály az államháztartással gazdasági (társadalmi szervezet esetén a társadalmi szervezet gazdálkodásával összefüggõ) tevékenysége keretében kapcsolatba lépõ jogalanyokkal kötött szerzõdésekre vonatkozik, de nem jelenti a természetes személyek nem gazdasági tevékenységére vonatkozó ügyletek nyilvánosságát, függetlenül attól, hogy az államháztartás valamely alrendszerével kötik-e meg a jogügyletet.” (281/K/2005, 1097/K/2005) Korántsem megnyugtató, hogy még mindig sokszor kell beleütközünk abba, hogy a közfeladatot ellátó szervek szerint az általuk kötött szerzõdések „üzleti titkot” képeznek, és nem szolgáltathatók ki harmadik személyek részére. A legkülönösebb eset az volt, amikor egy önkormányzat úgy értékesítette két ingatlanát, hogy elfogadta a vevõ kikötését: a szerzõdéskötést követõen nem hozzák nyilvánosságra a vevõ nevét. Amikor egy civil szervezet a szerzõdést meg akarta ismerni, a polgármester tanácsért az adatvédelmi biztoshoz fordult, aki a megkeresésére a következõket válaszolta: „A megkötött szerzõdésben legfeljebb a Ptk. 81. §-ának (3) bekezdésében meghatározott – elsõsorban a szellemi tulajdon körébe tartozó – adatok minõsülhetnek nem nyilvánosnak. Egy adásvételi szerzõdésben azonban – megítélésem szerint – ritkán fordulnak elõ technológiai eljárásokra, mûszaki megoldásokra, gyártási folyamatokra, munkaszervezési és logisztikai módszerekre, továbbá know-how-ra vonatkozó adatok. A Ptk. 81. §-ának (4) bekezdése szerint maga a szerzõdést kötõ gazdasági társaság is köteles tájékoztatást adni a szerzõdés minden olyan elemérõl, amely nem esik a Ptk. 81. §-ában említett csekély számú kivétel alá. Törvénysértõ a vevõ olyan nyilatkozata, amelyben nem járul hozzá a közérdekbõl nyilvános adatnak minõsülõ adatok más személyek rendelkezésére bocsátásához: a törvény kifejezett rendelkezésével szemben egy ilyen nyilatkozatnak nincs relevanciája. [Az önkormányzat a] Ptk. 81. § (3) bekezdésében meghatározott, nyilvános adatok tekintetében felülbírálhatja, figyelmen kívül hagyhatja a vevõ törvénysértõ nyilatkozatát. Az önkormányzat azzal sértene törvényt, ha elzárkózna az említett szerzõdések nyilvánosságra hozásától vagy a kérelmezõ civil szervezet rendelkezésére bocsátásától.” (1568/K/2005) A közpénzek felhasználásának átláthatósága az információszabadság jogintézményének egyik legfontosabb célja és értelme. A közpénzek ellenõrzése elsõsorban állami feladat, de azokban az országokban, ahol az információszabadságot intézményesítették, az ellenõrzés többé nem állami monopólium. Az „ellenõrök ellenõrzése” az adatvédelmi biztos tevékenységének kezdettõl fogva fontos területe. A közpénzek ellenõrzését végzõ két központi állami szerv, az Állami Számvevõszék (ÁSZ) és a Kormányzati Ellenõrzési Hivatal (KEHI) tevékenységének nyilvánosságát az adatvédelmi biztos mûködésének tíz éve alatt számos esetben vizsgálta. Míg az Állami Számvevõszékkel kifogástalan szakmai együttmûködést sikerült megvalósítani, az adatvédelmi biztos és a KEHI kapcsolatát az 1999-ben felmerült elsõ ügy óta az egyet nem értés és a viták jellemzik. 1999–2005 között az adatvédelmi biztos 9 ügy kapcsán vizsgálta a KEHI dokumentumainak nyilvánosságát. Ezek közül három esetben került sor a Ttv. 4. § (2) bekezdése alapján a KEHI szolgálati titokköri jegyzéke tervezetének véleményezésére, két ízben a KEHI közérdekû adatkezelésével kapcsolatos panasz nyomán indult vizsgálat, két esetben a beadványozó állásfoglalásért fordult az adatvédelmi biztoshoz, egy alkalommal az adatvédelmi biztos hivatalból indított eljárás keretében a KEHI adatkezelését érintõ jogszabály-módosítási kezdeményezéssel élt, végül egy esetben egy jogszabály-véleményezéssel összefüggésben tett ismételten javaslatot a KEHI adatkezelésére vonatkozó jogszabályok felülvizsgálatára. Ezek a vizsgálatok a KEHI közérdekû adatkezelési gyakorlatának egymással szorosan összefüggõ kérdéseit érintették, ez indokolta, hogy a biztos egy átfogó ajánlás keretében foglalja össze a vizsgálati eredményeket, az abból levonható következtetéseket és a szükséges változtatásokra vonatkozó javaslatokat. A vizsgálatok felszínre hozták, hogy miközben a közpénzek nyilvánosságát biztosító törvényi garanciák általában szélesedtek, a közpénzek felhasználását ellenõrzõ KEHI tevékenységét a közvélemény nem ismerheti meg, mert a KEHI-re vonatkozó jogszabályok, a KEHI elnökei által kiadott szolgálati titokköri jegyzékek, a KEHI titokminõsítési gyakorlata számos ponton sértik az információszabadság hazai törvényeit. Az országos hatáskörû közigazgatási szervek között szinte egyedülállóan a KEHI-nek nincs önálló internetes honlapja, jóllehet mint fejezeti jogosítványokkal felhatalmazott, önállóan gazdálkodó központi költségvetési szervre, rá is vonatkozik a közérdekû adatok ké- 2006/162/II. szám relem nélküli közzétételének számos jogszabályban elõírt kötelezettsége. Az ajánlás teljes szövegét a Mellékletek tartalmazzák. (2302/H/2005). Közfeladatot ellátó személyek, közszereplõk személyes adatainak nyilvánossága Az adatvédelmi törvény 2005-ben elfogadott módosításának egyik legfontosabb területe a közérdekbõl nyilvános adatokra vonatkozó szabályokat érintõ változás volt. A bevezetõben már jeleztük, hogy az Avtv. maga is megnevez közérdekbõl nyilvános adatokat. Ezek közül kiemelendõ a „közfeladatot ellátó személyek” nyilvános személyes adatait érintõ módosítás. Az új szabály az Avtv.-nek a személyes adatok védelmére vonatkozó szigorú rendelkezéseit (Avtv.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes